Opsss... Terpikat Cik Sombong

Opsss... Terpikat Cik Sombong merupakan drama adaptasi novel karya Cici Aida yang diterbitkan pada tahun 2018. Dibintangi oleh Shukri Yahaya, Dayang Areeda, Nafiez Zaidi, Ariff Aziz, Nelissa Nizam, Liza Abdullah dan ramai lagi. Drama ini mulai disiarkan bermula 10 Disember 2018 pada setiap hari Isnin dan Selasa jam 9 malam di saluran Unifi TV.

Sinopsis
Ira Harisya. Cantik, manis dan penuh gaya dengan aura memikat. Namun begitu, Ira Harisya benci lelaki yang suka ambil kesempatan pada perempuan cantik sepertinya. Lebih-lebih lagi, lelaki itu Zeid Farhans.

Bengang! Benci! Meluat! Tiga rasa bersatu dalam hati Ira Harisya, bila Farhans bekerja sebagai pemandu peribadi Tan Sri Rashid. Ingat dia hairan sekalipun depan mata dia tu cucu lanun. Silap besarlah. Berani cuba nak dekat-dekat dengan dia memang merasa jadi punching bag.

Berkahwin, bukanlah pilihan terakhir Farhans. Tapi sebagai lelaki yang bertanggungjawab, dia memilih untuk menjaga Ira Harisya. Berbeza dengan Ira Harisya, hanya kesakitan yang dibawa sehingga ke gerbang perkahwinan.

Bila keputusan sudah dibuat Tan Sri Rashid, tiada siapa yang mampu membantah termasuk Ira Harisya. Benci hatinya tidak mampu diungkapkan. Makin terluka bila Farhans menjadi suami. Suami yang tidak dirancang. Namun, bagi Farhans, itulah permatanya. Itulah berlian yang kilauannya sangat mahal. Dia suka Ira Harisya. Selamanya akan suka! Opss…dia sudah terpikat pada cik sombong, Tetapi Ira Harisya, bila dia kata tak suka, bermakna selamanya dia tak akan suka!

Pelakon
 Shukri Yahaya sebagai Zeid Farhans
 Dayang Areeda sebagai Ira Harisya
 Nafiez Zaidi sebagai Tengku Reez
 Ariff Aziz sebagai Imran
 Liza Abdullah sebagai Puan Sri Marlia
 Nelissa Nizam sebagai Siti
 Razak Ahmad sebagai Tan Sri Rashid
 Shakila Khoriri sebagai Dija
 Mak Wan sebagai Mak Biah
 Khalida Balqis sebagai Airine
 Silfeny Osman sebagai Zaza
 Aida Khalida sebagai Tengku Zaharah
 Marup sebagai Tengku Shahidan
 Azlan Mokhtar
 Jesse Lim

Rujukan